ai4bharat/Pralekha huggingface dataset:
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్-19 పరీక్షకు రెండు రకాల కొత్త పరికరాలు తయారుచేసిన శ్రీచైత్ర
కేంద్ర ప్రభుత్వంలోని శాస్త్ర, సాంకేతిక మంత్రిత్వ శాఖకు చెందిన స్వతంత్ర ప్రతిపత్తి సంస్థ శ్రీ చైత్ర ట్రైయునల్ ఇన్ స్టిట్యూట్ ఆఫ్ మెడికల్ సైన్సెస్ అండ్ టెక్నాలజీలోని సాంకేతిక నిపుణులు కోవిడ్-19 పరీక్షలో ముక్కు, నోటి ద్వారా ఉపయోగించే రెండు రకాల స్వాబ్ లు, వైరల్ ట్రాన్స్ పోర్ట్ పరికరాలు తయారుచేశారు.
చైత్ర ఎంబెడ్ ఫ్లాక్డ్ నైలాన్ స్వాబ్ , పోలిమెరిక్ ఫోమ్ టిప్ అమర్చిన చైత్ర ఎన్ మెష్ పేరిట తేలిగ్గా లోపలికి వెళ్లే గుణం ఉన్న ప్లాస్టిక్ హ్యాండిల్ తో కూడిన రెండు స్వాబ్ లను ఆ సంస్థలోని టెక్నాలజీస్టులు డాక్టర్ లిండా వి థామస్, డాక్టర్ షైనీ వేలాయుధన్, డాక్టర్ మాయా నందకుమార్ తయారుచేశారు. ఆ రెండు స్వాబ్ లు రోగి నుంచి నమూనా సేకరణలోను, సాల్వెంట్ తో కడిగి శుద్ధి చేసి మరో నమూనాలోని మెటీరియల్ ను వేరు చేసి లిక్విడ్ వైరల్ సాధనంలోకి సత్వరం పంపించడంలోను సమర్థవంతంగా పని చేస్తున్నట్టు తేలింది. ఈ స్వాబ్, మీడియం ఉపయోగించడం ద్వారా వైరల్ ఆర్ఎన్ఏ మంచి పరిమాణంలోనే సేకరించడం సాధ్యమయింది. పూర్తి శుభ్రతతో కూడిన రెడీ టు యూజ్ డివైస్ లుగా ఈ స్వాబ్ లను సిద్ధంగా ఉంచవచ్చునని అంటున్నారు.
ఇవి రోగుల నమూనాల సేకరణలో సమర్థవంతంగాను, సౌకర్యవంతంగాను ఉంటాయి. నమూనా సేకరణ విషయంలో రోగులకు అసౌకర్యం అతి తక్కువగా ఉంటుంది. దానికి అమర్చిన బ్రేక్ పాయింట్ కారణంగా నమూనా సేకరించే ఆరోగ్య కార్యకర్త దాన్ని తాకే ఆస్కారం లేకుండానే ప్యాక్ లోకి పంపడం సాధ్యమవుతుంది.
చైత్ర వైరల్ ట్రాన్స్ పోర్ట్ మీడియం పేరిట తయారుచేసిన రెండో పరికరం వైరస్ ను సేకరణ ప్రదేశం నుంచి ప్రయోగశాలకు పంపించే సమయంలో మౌలిక స్వభావం కోల్పోకుండా సజీవంగా ఉంటుంది. ప్రస్తుతం 50  వైరల్ ట్రాన్స్ పోర్ట్ మీడియంతో కూడిన 50 స్వాబ్ ల కిట్ ధర రూ.12 వేలకి అందుబాటులో ఉంటాయి.
వీటిని తక్షణం తయారుచేసి అమ్మకానికి సిద్ధంగా ఉంచేందుకు వీలుగా ఈ సాంకేతిక పరిజ్ఞానాన్ని మల్లెలిల్ ఇండస్ర్టీస్, ఆరిజిన్ డయాగ్నస్టిక్స్, లెవ్రం లైఫ్ సైన్సెస్ కు బదిలీ చేశారు.
కోవిడ్-19 ధ్రువీకరణకు ఎంతో కీలకమైనవిగా గుర్తించిన వైరల్ జన్యు యాంప్లికేషన్ విధానంతో రోగి నోరు, ముక్కు నుంచి నమూనాలు సేకరించేందుకు ప్రత్యేకంగా డిజైన్ చేసిన స్వాబ్ లనే ఉపయోగిస్తున్నారు. రోగి నుంచి సేకరించిన ఎంతో విలువైన ఈ నమూనాను ఒక ప్రత్యేక ద్రవంలోకి పంపించి నాణ్యత, పరిమాణం రెండూ తగ్గకుండానే పరీక్ష కోసం ప్రయోగశాలకు తరలించడం ఎంతో అవసరం. అప్పుడే పరీక్ష విజయవంతంగా జరిగి రోగనిర్ధారణ జరిగే ఆస్కారం ఉంటుంది. అందుబాటులో ఉన్నట్టయితే ప్లాస్టిక్ షాఫ్ట్ లున్న సింథటిక్ ఫైబర్ స్వాబ్ లు రోగ నిర్ధారణలో ఉపయోగించాలని అమెరికాకు చెందిన సెంటర్ ఫర్ డిసీజ్ కంట్రోల్ అండ్ ప్రివెన్షన్  సిఫారసు చేసింది.
వాటి తయారీలో ఉపయోగించే మెటీరియల్ దిగుమతి చేసుకోవలసివస్తోంది. స్థానికంగా అందుబాటులో ఉన్న మెటీరియల్ తోనే తయారుచేసిన ఈ రెండు స్వాబ్ లు తక్కువ ధరలోనే దేశంలో స్వాబ్ ల భారీ డిమాండును తీర్చగల సంఖ్యలో అందుబాటులో ఉంచవచ్చు. దీని వల్ల మెటీరియల్ దిగుమతి భారం సైతం తగ్గుతుంది.
 Email: pro@sctimst.ac.in)
(Visitor Counter : 138
ఆరోగ్య, కుటుంబ సంక్షేమ మంత్రిత్వ శాఖ
భారత్ లో ఒకరోజులో గరిష్ఠంగా కోలుకున్నవారి సంఖ్య 57,584
72%వైపు దూసుకెళుతున్న కోలుకున్నవారిశాతం
20 లక్షలు దాటనున్న మొత్తం కోలుకున్నవారి సంఖ్య
కోవిడ్ కోలుకున్నవారి సంఖ్య బాగా భారత్ లో రోజురోజుకూ పెరుగుతూ ఉంది. ఈ రోజు దేశంలో అత్యధిక సంఖ్యలో 57,584 మంది కోవిడ్ బాధితులు కోలుకున్నారు. గడిచిన 24 గంటల్లో వీళ్ళంతా ఆస్పత్రులనుంచి డిశ్చార్జ్ కావటమో, ఐసొలేషన్ నుంచి బైటికి రావటమో జరిగింది.
దీంతో భారత్ లో కోలుకున్నవారి శాతం 72% మైలురాయిని దాటటానికి సిద్ధమవుతోంది. నివారణ చర్యలను సమన్వయంతో సమర్థంగా వేగవంతం చేయటం, దూకుడుగా, సమగ్రంగా పరీక్షలు జరపటం, ప్రామాణీకరించిన చికిత్సా విధానాలు పాటించటం, వ్యాధి తీవ్రత ఆధారంగా వర్గీకరించి ఆరోగ్య, కుటుంబ సంక్షేమ మంత్రిత్వశాఖ రూపొందించిన మార్గదర్శకాలకు అనుగుణంగా తగిన చికిత్స అందించటం తగిన ఫలితాలనిచ్చింది.
ఇలా రోజురోజుకూ ఎక్కువమంది బాధితులు కోలుకొని ఆస్పత్రులనుంచి, ఐసొలేషన్ నుంచి బైటికి వస్తూ ఉండటంతో భారత్ లో కోవిడ్ నుంచి కోలుకున్నవారి సంఖ్య దాదాపుగా 20 లక్షలకు  చేరువవుతూ వస్తోంది. దీనివలన బాధితులకూ, కోలుకున్నవారికీ మధ్య తేడా పెరుగుతూ నేటికి అది 12,42,942 కు చేరింది.
దేశం మీద బాధితుల భారం అలా క్రమంగా తగ్గుతోంది. ప్రస్తుతం చికిత్సలో ఉన్నవారి సంఖ్య 6,76,900 కు చేరింది. అంటే పాజిటివ్ గా నమోదైనవారిలో ఇంకా చికిత్సలో ఉన్నవారు 25.57% మాత్రమే ఉన్నారు. తొలిదశలోనే గుర్తించి స్వల్ప లక్షణాలున్నవారిని ఐసొలేషన్ లో ఉంచటం, ఒకమోస్తరు నుంచి తీవ్ర లక్షణాలున్నవారిని ఆస్పత్రులకు తరలించటం కారణంగా సమర్థంగా చికిత్స అందించే వీలు కలిగింది. ఈరోజుకు పాజిటివ్ కేసులలో మరణించినవారి శాతం 1.92 దగ్గర నిలచింది.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf
వ్యవసాయ మంత్రిత్వ శాఖ
మొక్కల పరిరక్షణకు, మొక్కల క్వారెంటైన్పై సబ్ మిషన్
మేకిన్ ఇండియాను ప్రోత్సహించేందుకు దేశీయ క్రిమిసంహారక మందుల ఉత్పత్తిదారులకు 6788 సర్టిఫికెట్స్ ఆఫ్ రిజిస్ట్రేషన్ లు, క్రిమిసంహారక మందుల ఎగుమతికి 1011 సిఆర్లు జారీ
సమగ్ర తెగులు నిర్వహణక, హేతుబద్ధంగా క్రిమిసంహారకాల వాడకానికి పంట నిర్దిష్ట, తెగులు నిర్దిష్ట ఆచరణల ప్యాకేజీలు రాష్ట్ర ప్రభుత్వాలకు జారీ
క్రిమి తెగుళ్ళు, వ్యాధులు, కలుపు మొక్కలు, నెమటోడ్లు, ఎలుకలు వంటి వాటి నుంచి వ్యవసాయ పంటల నాణ్యత, ఫలసాయపు నష్టాన్ని కనిష్టం చేసి, నూతన జాతుల వ్యాప్తి, చొరబాటు నుంచి మన జీవ భద్రతకు రక్షణ కల్పించే లక్ష్యంతో వ్యవసాయ, రైతాంగ సంక్షేమ శాఖ మొక్కల పరిరక్షణ, మొక్కల క్వారంటీన్ కు సబ్ మిషన్ అన్న పథకం ద్వారా నియంత్రణ, పర్యవేక్షణ, నిఘా, మానవ వనరుల అభివృద్ధి విధులను నిర్వర్తిస్తుంది. ఇప్పటి వరకు వ్యవసాయ ఉత్పత్తుల ఎగుమతిని సులభతరం చేసేందుకు 1200 సరుకు నిల్వ చేసే ప్రాంగణాలు, రైస్ మిల్లులు, ప్రాసెసింగ్ కేంద్రాలు, ఉపచార సౌకర్యాలు, పొగపారించే ఏజెన్సీలు, క్వారింటీన్ అనంతరం ప్రవేశానికి సౌకర్యాలు తదితరాలను తిరిగిప్రామాణీకరించడం జరిగింది. సమగ్ర తెగుళ్ళ నియంత్రణ, క్రిమిసంహారకాలను హేతుబద్ధంగా వాడటాన్ని ప్రోత్సహించేందుకు లాక్డౌన్ సమయంలో 14 పంట నిర్దిష్ట, తెగుళ్ళ నిర్దిష్ఠ ఆచరణ ప్యాకేజీని రాష్ట్రాలకు జారీ చేయడం జరిగింది. మేకిన్ ఇండియాను ప్రోత్సహించేందుకు, దేశీయ క్రిమి సంహారకమందుల తయారీ దారులకు 6788 సర్టిఫికట్స్ ఆఫ్ రిజిస్ట్రేషన్ను  జారీ చేయడమే కాక, క్రిమిసంహారాకాల ఎగుమతులకు 1011 సిఆర్లను జారీ చేశారు. విధ్వంసక కీటకాలు, తెగుళ్ళ చట్టం, 1914, క్రిమిసంహారకాల చట్టం, 1968 నియంత్రణ విధులకు చట్టపరమైన చట్రాన్ని అందిస్తాయి.
ప్రామాణికమైన కార్యనిర్వహక విధానాలను, ప్రోటోకాళ్ళను ఖరారు చేసిన అనంతరం 20202-2021లో డ్రోన్లను ఉపయోగించి మిడతల దండ్లను నియంత్రించిన తొలి దేశంగా ప్రపంచంలోనే భారత్ వాసికెక్కింది. రాష్ట్ర ప్రభుత్వాలతో కలిసి భారత చరిత్రలోనే అతిపెద్ద మిడతల నియంత్రణ ఆపరేషన్ను కేంద్ర ప్రభుత్వం నిర్వహించింది. దాదాపు 10 రాష్ట్రాలలో 5.70 లక్షల హెక్టార్ల ప్రాంతంలో మిడుతల దాడులను నియంత్రించారు. మిడతల నియంత్రణకు ఆకాశం నుంచి క్రిమి సంహారకాలను జల్లేందుకు హెలికాప్టర్లను మోహరించడం ద్వారా లోకస్ట్ సర్కిల్ కార్యాలయాలు  నియంత్రణా సామర్ధ్యాలను బలోపేతం చేశారు. నేటివరకు, ఎల్సిఓలు 2,87,986 హెక్టర్లలోనూ, రాష్ట్ర ప్రభుత్వాలు 2,83,268 హెక్టార్లలోనూ మిడతలకు వ్యతిరేకంగా నియంత్రణ కార్యకలాపాలను నిర్వహించాయి.
స్థానిక మార్కెట్లలో ఉల్లిపాయలు అందుబాటులో ఉండేందుకు, ధరలను స్థిరీకరించేందుకు 2020లో భారత్లో ఉల్లిపాయాల దిగుమతి చేసుకోవడానికి నియంత్రణలను వ్యవసాయ, రైతు సంక్షేమ శాఖ సడలించింది. కారట్ విత్తనాలకు ఇరాన్ నుంచి, గోధుమ పిండి, బాస్మతి బియ్యం, దానిమ్మ గింజలు ఉజ్బెకిస్తాన్ నుంచి, ఆస్ట్రేలియా నుంచి దానిమ్మ, అర్జెంటీనా నుంచి మామిడి, బాస్మతి బియ్యం, నువ్వు విత్తనాలను, పెరూ నుంచి వేరుశనగను పొందేందుకు 2020-21లో మార్కెట్ సౌలభ్యాన్ని పొందడం జరిగింది.
రైల్వే మంత్రిత్వ శాఖ
వందే భారత్ ఎక్స్ప్రెస్ రైళ్ల ముఖ్య లక్షణాలు
వందే భారత్ రైళ్ల తయారీకి రూ. 1343.72 కోట్ల నిధుల వినియోగం
ప్రయాణీకులకు మెరుగైన ప్రయాణ అనుభవాన్ని అందించాలనే ఉద్దేశ్యంతో, భారతీయ రైల్వేలు ఈ క్రింది మెరుగైన భద్రతా లక్షణాలు మరియు సౌకర్యాలతో ఆధునిక కోచ్లతో వందే భారత్ రైళ్లను ప్రవేశపెట్టింది:
1. ప్రమాదాల నివరాణకు వీలుగా కవాచ్ రక్షణ అమర్చబడింది.
2. వేగవంతమైన త్వరణం మరియు గంటకు 160 కి.మీ. వరకు సెమీ హై స్పీడ్ ఆపరేషన్
3. మెరుగ్గా ప్రయాణీకుల కదలిక కోసం పూర్తిగా మూసివేసిన గ్యాంగ్వే
4. ఆటోమేటిక్ ప్లగ్ డోర్స్
5 రిక్లైనింగ్ ఎర్గోనామిక్ సీట్లు మరియు ఎగ్జిక్యూటివ్ క్లాస్లో రివాల్వింగ్ సీట్లతో సౌకర్యవంతమైన సీటింగ్.
6. మెరుగైన ప్రయాణ సౌకర్యం.
7. ప్రతి సీటుకు మొబైల్ ఛార్జింగ్ సాకెట్లు.
8. హాట్ కేస్, బాటిల్ కూలర్, డీప్ ఫ్రీజర్ & హాట్ వాటర్ బాయిలర్తో కూడిన మినీ ప్యాంట్రీ
9. డైరెక్ట్ మరియు డిఫ్యూజ్డ్ లైటింగ్.
10. దివ్యాంగజన ప్రయాణీకుల కోసం డీటీసీలో ప్రత్యేక లావెటరీ.
11. ప్రతి కోచ్లో అత్యవసర పరిస్థితులలో తెరవగలిగే విండోస్ మరియు మంటలను ఆర్పే పరికరం
12. అన్ని కోచ్లలో సీసీటీవీలు
13. అన్ని కోచ్లలో ఎమర్జెన్సీ అలారం పుష్ బటన్లు మరియు టాక్ బ్యాక్ యూనిట్లు.
14. మెరుగైన అగ్ని భద్రత - ఎలక్ట్రికల్ క్యాబినెట్లు మరియు లావేటరీలలో ఏరోసోల్ ఆధారిత ఫైర్ డిటెక్షన్ మరియు సప్రెషన్ సిస్టమ్
15. వాయిస్ రికార్డింగ్ సదుపాయం & క్రాష్ హార్డ్డెడ్ మెమరీతో డ్రైవర్-గార్డ్ కమ్యూనికేషన్
16. రిమోట్ మానిటరింగ్తో కూడిన కోచ్ కండిషన్ మానిటరింగ్ సిస్టమ్  డిస్ప్లే
17. డిజాస్టర్ లైట్లు - అత్యవసర పరిస్థితుల్లో ఒక్కో కోచ్లో 4 నంబర్లు
18. కోచ్ వెలుపల వెనుక వీక్షణ కెమెరాలతో సహా 4 ప్లాట్ఫారమ్ సైడ్ కెమెరాలు.
వందే భారత్ రైళ్ల తయారీకి వినియోగించిన మొత్తం నిధులు రూ. 1343.72 కోట్లు. 28 జూలై, 2023 నాటికి, భారతీయ రైల్వేలలో 50 వందే-భారత్ రైలు సర్వీసులు నడుస్తున్నాయి, బోర్డ్ గేజ్  విద్యుదీకరించబడిన నెట్వర్క్ ఉన్న రాష్ట్రాలను కలుపుతోంది. వందే భారత్ సేవలతో సహా రైళ్ల పరిచయం, కార్యాచరణ సాధ్యత, ట్రాఫిక్ సమర్థన మొదలైన వాటికి లోబడి భారతీయ రైల్వేలో కొనసాగుతున్న ప్రక్రియ. భారతదేశం యొక్క మొట్టమొదటి దేశీయంగా రూపొందించబడిన మరియు తయారు చేయబడిన సెమీ-హై స్పీడ్ వందే భారత్ రైళ్లు ప్రయాణీకులకు ఆధునిక మరియు సౌకర్యవంతమైన రైలు ప్రయాణ అనుభవాన్ని అందించాయి. అధిక వేగం, మెరుగైన భద్రతా ప్రమాణాలు మరియు ప్రపంచ స్థాయి సర్వీస్ ఈ రైలు యొక్క ముఖ్యాంశాలు. రైల్వేలు, కమ్యూనికేషన్లు మరియు ఎలక్ట్రానిక్ & ఇన్ఫర్మేషన్ టెక్నాలజీ మంత్రి శ్రీ అశ్విని వైష్ణవ్ ఈరోజు లోక్సభలో ఒక ప్రశ్నకు లిఖితపూర్వక సమాధానంలో ఈ సమాచారాన్ని అందించారు.
ఆర్థిక మంత్రిత్వ శాఖ
మహారాష్ట్రలోని ప్రముఖ వ్యాపార గ్రూపులపై ఆదాయపు పన్ను శాఖ సోదాలు
ఇసుక తవ్వకం, చక్కెర తయారీ, రోడ్ల నిర్మాణం, ఆరోగ్య సంరక్షణ, వైద్య కళాశాలల నిర్వహణ తదితర వ్యాపారాలలో నిమగ్నమై ఉన్న రెండు గ్రూపు సంస్థలపై ఆదాయపు పన్ను శాఖ 25.08.2022న సోదాలు, జప్తు చర్యను చేపట్టింది. మహారాష్ట్రలోని సోలాపూర్, ఉస్మానాబాద్, నాసిక్, కొల్హాపూర్ జిల్లాల్లోని 20కి పైగా ప్రాంగణాలలో ఈ సోదాలు జరిగాయి. ఆదాయపు పన్ను శాఖ సోదాల నిర్వహణ సమయంలో, హార్డ్ కాపీ డాక్యుమెంట్లు, డిజిటల్ డేటా రూపంలో పెద్ద సంఖ్యలో వివిధ నేరారోపణ ఆధారాలు కనుగొనబడ్డాయి. వీటిని అధికారులు స్వాధీనం చేసుకున్నారు. బోగస్ ఖర్చులను చూపడం, బహిర్గతం చేయని అసలు నగదు అమ్మకాలు, వివరణ లేని రుణాలు/ క్రెడిట్ ఎంట్రీలు మొదలైన వాటితో సహా గ్రూపు అనుసరించిన పన్ను ఎగవేత యొక్క వివిధ విధానాలను ఆయా ఆధారాలు వెల్లడించాయి. ఇసుక మైనింగ్, చక్కెర తయారీలో నిమగ్నమై ఉన్న గ్రూపు రూ.15 కోట్ల కంటే ఎక్కువ చక్కెర అమ్మకాలను లెక్కలోకి చూపకుండా నగదు విక్రయాలు జరిపిన డాక్యుమెంటరీ ఆధారాలు దొరికాయి. వీటిని అధికారులు స్వాధీనం చేసుకున్నారు. గ్రూప్ తన ఖాతాల పుస్తకాలలో బోగస్ అన్సెక్యూర్డ్ లోన్ల రూపంలో లెక్కలోకి రాని ఆదాయాన్ని ప్రవేశపెట్టినట్లు శోధన చర్యలలో వెలుగులోకి వచ్చింది. గ్రూప్కు అనేక మంది రుణదాతలు, గ్రూప్ ప్రమోటర్లు గ్రూప్ ద్వారా రూ10 కంటే ఎక్కువ మొత్తం లెక్కలోకి రాని నగదును సృష్టించినట్లు అంగీకరించారు. ఈ మొత్తంను వారు ఖాతా పుస్తకాలలోకి అనధికారికంగా చేర్చారు. నాన్-ఫైలర్ కార్పొరేట్ సంస్థ ఆస్తులను విక్రయించడం ద్వారా ఆర్జించిన సుమారు రూ.43 కోట్ల మూలధన రాబడికి సంబంధించిన ఆధారాలను కూడా సీజ్ చేశారు. ఆరోగ్య సంరక్షణ మరియు వైద్య కళాశాల నిర్వహణ వ్యాపారంలో నిమగ్నమై ఉన్న ఇతర గ్రూపు, అలాగే రోడ్డు నిర్మాణంలో, క్యాపిటేషన్ ఫీజు మరియు వైద్యులు/ పీజీ విద్యార్థులకు చెల్లించిన జీతాలు, స్టైఫండ్ను తిరిగి చెల్లించే నగదు రసీదులను బహిర్గతం చేయని ఆధారాలు కనుగొనబడ్డాయి.
అంతేకాకుండా, బోగస్ ఖర్చులు, ఒప్పంద చెల్లింపులు మొదలైన వాటికి సంబంధించిన ఆధారాలు కూడా కనుగొనబడ్డాయి & వీటిని అధికారులు స్వాధీనం చేసుకున్నారు. ఈ గ్రూపు బయటకు వెల్లడించని ఆదాయం యొక్క ప్రాథమిక అంచనాలు రూ. 35 కోట్లు. ఇప్పటివరకు, సెర్చ్ యాక్షన్ ద్వారా లెక్కలోకి రాని ఆదాయం రూ. 100 కోట్లు. ఇంకా, వెల్లడించని ఆస్తులు రూ. 5 కోట్లుగా గుర్తించారు వీటిని అధికారులు స్వాధీనం చేసుకున్నారు.
రక్షణ మంత్రిత్వ శాఖ
అంఫన్ సహాయక చర్యలు చేపట్టేందుకు పూర్తిస్థాయి సన్నద్ధతలో వాయుసేన
అవసరమైన సామగ్రి, సిబ్బంది సహా 25 ఎయిర్క్రాఫ్టులు, 31 హెలికాఫ్టర్లు మోహరింపు
అంఫన్ సూపర్ సైక్లోన్ కారణంగా అతలాకుతలమైన భారతదేశ తూర్పు ప్రాంతంలో సహాయ కార్యక్రమాలు చేపట్టడానికి భారత వాయుసేన పూర్తి సన్నద్ధతతో ఉంది. మానవతా సాయం, విపత్తు ఉపశమనం  కార్యక్రమంలో భాగంగా సహాయ చర్యలు చేపట్టనుంది. 25 ఫిక్స్డ్ వింగ్ ఎయిర్క్రాఫ్టులు, 31 హెలికాఫ్టర్లు ఇందుకు కేటాయించింది.
సహాయ చర్యలు చేపట్టడానికి అవసరమైన పరికరాలు, సామగ్రితో ఈ ఎయిర్క్రాఫ్టులు, హెలికాఫ్టర్లు సిద్ధంగా ఉన్నాయి. వివిధ భారత వాయుసేన స్థావరాల వద్ద సిబ్బంది సహా వీటిని మోహరించారు. వాయుసేన హెడ్ క్వార్టర్స్లో సంక్షోభ నిర్వహణ విభాగాన్ని ఏర్పాటు చేశారు. స్థానిక ప్రభుత్వాలు, ఎన్డీఆర్ఎఫ్ బృందాలతో ఈ విభాగం ఎప్పటికప్పుడు సమన్వయం చేసుకుంటోంది.
పుణె, అరక్కోణంలో ఉన్న నాలుగు ఎన్డీఆర్ఎఫ్ బృందాలను రెండు సి-130 విమానాల ద్వారా కోల్కతాకు తీసుకెళ్లారు. సహాయ చర్యలను చేపట్టేందుకు అవసరమైన 8.6 టన్నుల బరువైన భారీ సామగ్రి, యంత్రాలను కూడా ఈ విమానాల్లో కోల్కతా చేర్చారు.
(Visitor Counter : 137
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 186.38 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 11,366
మొత్తం కేసుల్లో క్రియాశీల కేసులు 0.03%
ప్రస్తుత రికవరీ రేటు 98.76%
గత 24 గంటల్లో 796 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,07,834 కు పెరిగింది.
గత 24 గంటల్లో 975 కొత్త కేసులు నమోదయ్యాయి.
రోజువారీ పాజిటివిటీ రేటు 0.32%
వారపు పాజిటివిటీ రేటు 0.26%
గత 24 గంటల్లో చేసిన 3,00,918 కొవిడ్ పరీక్షలతో కలిపి ఇప్పటివరకు 83.14 కోట్ల పరీక్షలు చేశారు.
ప్రధాన మంత్రి కార్యాలయం
ఆంధ్రప్రదేశ్ అవతరణ దినోత్సవం సందర్భంగా ప్రధాని శుభాకాంక్షలు
ఆంధ్రప్రదేశ్ అవతరణ దినోత్సవం సందర్భంగా, రాష్ట్ర ప్రజలకు ప్రధాని శ్రీ నరేంద్ర మోదీ శుభాకాంక్షలు తెలిపారు.
"కష్టించే గుణానికి, కరుణకు ఆంధ్రప్రదేశ్ పర్యాయపదం. ఆంధ్ర ప్రజలు ఎన్నో రంగాల్లో అత్యున్నత శిఖరాలను చేరారు. ఆంధ్రప్రదేశ్ రాష్ట్ర అవతరణ దినోత్సవం సందర్భంగా రాష్ట్ర ప్రజలకు నా శుభాకాంక్షలు. వారి అభివృద్ధి ఆకాంక్షలు నెరవేరాలి".
రైల్వే మంత్రిత్వ శాఖ
రైల్వే పరీక్షపై ఆందోళనలను పరిష్కరిస్తామని అభ్యర్థులు/ఆశావహులకు రైల్వే మంత్రి శ్రీ అశ్వినీ వైష్ణవ్ హామీ
"అభ్యర్థులు/ఆశావహుల సమస్యలు , ఫిర్యాదులను మేము అత్యంత సునిశితంగా పరిష్కరిస్తాము" అని రైల్వే మంత్రి శ్రీ అశ్వినీ వైష్ణవ్ డిడి న్యూస్ ఇంటర్వ్యూ లో చెప్పారు.
ఆర్ ఆర్ బి ల కేంద్రీకృత ఉపాధి నోటీసు  నెం. 01/2019  కింద జరుగుతున్న నియామక పరీక్ష రెండవ దశకు అభ్యర్థులను షార్ట్ లిస్ట్ చేసే ప్రక్రియపై కొంతమంది అభ్యర్థులు ఆందోళనలు లేవనెత్తారు - దీని ఫలితాలు 14.01.2022 న వెలువడ్డాయి.
ఈ విషయంపై శ్రీ అశ్వినీ వైష్ణవ్ డిడి న్యూస్ తో మాట్లాడుతూ, ఈ సమస్యను సున్నితంగా పరిష్కరిస్తామని చెప్పారు. అభ్యర్థుల ఆందోళనలను పరిశీలించడానికి సీనియర్ అధికారులతో కూడిన ఉన్నతాధికార కమిటీ ఇప్పటికే అభ్యర్థులు/ఆశావహుల విజ్ఞప్తులు అందుకోవడం ప్రారంభించింది. సీనియర్ రైల్వే రిక్రూట్ మెంట్ బోర్డు  అధికారులు విద్యార్థుల బృందాలను కలుసుకుని వారి విజ్ఞాపన పత్రాలు తీసుకుంటున్నారు. అభ్యర్థులు/విద్యార్థుల సమస్యలన్నీ అత్యంత సున్నితత్త్వంతో పరిష్కారమవుతాయని, వారు ఎవరి మాటలద్వారా గందరగోళానికి/ప్రభావానికి లోను కానవసరం లేదని మంత్రి హామీ ఇచ్చారు.
పరీక్ష రెండవ దశకు షార్ట్ లిస్ట్ చేయాల్సిన అభ్యర్థుల సంఖ్యను వివరిస్తూ, రైల్వే పాత విధానంగా ఎన్ టి పి సి రెండవ దశ పరీక్షకు పిలవాల్సిన అభ్యర్థుల సంఖ్య ఆమోదించబడిన ఖాళీల సంఖ్యకు 10 రెట్లు మాత్రమే నని మంత్రి తెలియజేశారు. ఖాళీల సంఖ్యకు 10 రెట్లు కాల్ చేసిన ఈ సంఖ్యను సిఈఎన్ 03/2015 లో ఖాళీల సంఖ్యకు 15 రెట్లు , సిఈఎన్ 1/2019 లో ఖాళీల సంఖ్యకు 20 రెట్లు పెంచారు, తద్వారా ఎక్కువ మంది విద్యార్థులు పరీక్ష రాయడానికి అవకాశం పొందుతారు.
దీనిపై ఇంకా వివరిస్తూ, " ప్రతి కేటగిరీని చూస్తే, ప్రతి కేటగిరీలో 20 సార్లు విద్యార్థులు/అభ్యర్థులను ఎంపిక చేశారు" అని శ్రీ వైష్ణవ్ చెప్పారు. సమస్య ఏమిటంటే ఒకటి కంటే ఎక్కువ కేటగిరీలలో ఒకటి కంటే ఎక్కువ మంది అభ్యర్థులు దరఖాస్తు చేసుకున్నారు. రెండవ దశలో ఐదు విభిన్న స్థాయిల సిబిటి ఉన్నందున అర్హత, మెరిట్ , ఆప్షన్ ప్రకారం ఒక అభ్యర్థిని ఒకటి కంటే ఎక్కువ స్థాయికి షార్ట్ లిస్ట్ చేయవచ్చు కనుక, ఏడు లక్షల రోల్ నెంబర్ల జాబితాల్లో ఒకటి కంటే ఎక్కువ పేర్లు కనిపిస్తాయి. ఈ సమస్యను పరిష్కరించవచ్చని, రోడ్డు ఎక్కాల్సిన , రైలుకు నిప్పు పెట్టాల్సిన అవసరం లేదని , రైల్వే మౌలిక సదుపాయాలు ప్రజల ఆస్తి అనే విషయం గుర్తుంచుకోవాలని మంత్రి అన్నారు.
ఈ సమస్య కు సంబంధించిన పరిష్కారం గురించి శ్రీ అశ్వినీ వైష్ణవ్ మాట్లాడుతూ, అభ్యర్థుల ఆందోళనలు/ అభ్యంతరాలు పరిశీలించడానికి ఏర్పాటు చేసిన ఉన్నత స్థాయి కమిటీలో నియామక ప్రక్రియలో విస్తారమైన అనుభవం ఉన్న చాలా మంది సీనియర్ అధికారులు ఉన్నారని చెప్పారు.
సంబంధిత విద్యార్థులు/అభ్యర్థుల ఫిర్యాదులు / ఆందోళనలను మూడు వారాల వ్యవధిలో అంటే 16.02.2022 నాటికి కమిటీకి సమర్పించాలని ఆయన సూచించారు. ఆ తరువాత వెంటనే తాము ఒక పరిష్కారాన్ని తీసుకువస్తామని అశ్వినీ వైష్ణవ్ భరోసా ఇచ్చారు.
గిరిజన వ్యవహారాల మంత్రిత్వ శాఖ
ఇఎంఆర్ఎస్ల ఉపాధ్యాయులు, విద్యార్ధులకు శిక్షణనిచ్చేందుకు అవగాహన ఒప్పందాన్ని కుదుర్చుకున్న నేషనల్ ఎడ్యుకేషన్ సొసైటీ ఫర్ ట్రైబుల్ స్టూడెంట్స్ , 1ఎం1బి ఫౌండేషన్
ఈ కార్యక్రమం వర్చువల్ రియాలిటీ , ఆగ్మెంటెడ్ రియాలిటీ  నైపుణ్యాల రంగంలో శిక్షణనిస్తుంది
పైలట్ దశలో అవగాహనా పత్రంలో భాగంగా రాజస్థాన్, ఉత్తరాఖండ్ రెండు రాష్ట్రాల ఇఎంఆర్ఎస్లలో ఈ కార్యక్రమాన్ని అమలు చేస్తున్నారు.
నేషనల్ ఎడ్యుకేషన్ సొసైటీ ఫర్ ట్రైబల్ స్టూడెంట్స్ , గిరిజన వ్యవహారాల మంత్రిత్వ శాఖ కింద ఏర్పాటు చేసిన స్వయంప్రతిపత్తి సంస్థ 1ఎం1బి ఫౌండేషన్ మధ్య న్యూఢిల్లీలోని ఎన్ఇఎస్టిఎస్ కేంద్ర కార్యాలయంలో 7 నవంబర్ 2022న అవగాహనా ఒప్పందం చేసుకున్నారు. 1ఎం1బి, ఎన్ఇఎస్టిఎస్ బృందం సమక్షంలో ఎన్ఇఎస్టిఎస్ కమిషనర్ శ్రీ అసిత్ గోపాల్, 1ఎం1బి మేనేజింగ్ డైరెక్టర్ శ్రీ మానవ్ సుబోధ్లు అవగాహనా ఒప్పందంపై సంతకాలు చేశారు.
ఈ కార్యక్రమం సిబిఎస్ఇ ప్రారంభించిన ఎఆర్-విఆర్ నైపుణ్యాల పాఠ్యాంశాలను ఉపయోగించి ఆగ్మెంటెడ్ రియాలిటీ , వర్చువల్ రియాలిటీ  నైపుణ్యాలను కలిగి ఉన్న ఉపాధ్యాయులు, విద్యార్ధులకు సామర్ధ్యాన్ని అందిస్తుంది. ఏకలవ్య మోడల్ రెసిడెన్షియల్ స్కూల్స్  ఉపాధ్యాయులు, విద్యార్ధులకు శిక్షణ, సామర్ధ్యాన్ని పెంపొందించే కార్యక్రమాలు ఈ ప్రోగ్రాం లక్ష్యంగా ఉన్నాయి.
పైలట్ దశలో అవగాహనా పత్రంలో భాగంగా రాజస్థాన్, ఉత్తరాఖండ్ రెండు రాష్ట్రాల ఇఎంఆర్ఎస్లలో ఈ కార్యక్రమాన్ని అమలు చేస్తున్నారు.
పైలట్ దశలో అవగాహనా పత్రంలో భాగంగా రాజస్థాన్, ఉత్తరాఖండ్ రెండు రాష్ట్రాల ఇఎంఆర్ఎస్లలో ఈ కార్యక్రమాన్ని అమలు చేస్తున్నారు.
పైలట్ దశలో అవగాహనా పత్రంలో భాగంగా రాజస్థాన్, ఉత్తరాఖండ్ రెండు రాష్ట్రాల ఇఎంఆర్ఎస్లలో ఈ కార్యక్రమాన్ని అమలు చేస్తున్నారు.
1 మిలియన్ ఫర్ 1 బిలియన్ సంస్థ బెంగుళూరుకు చెందిన స్వచ్ఛంద సంస్థ. ఇది ఐక్యరాజ్య సమితి ఆర్ధిక, సామాజిక మండలి  కి ప్రత్యేక సంప్రదింపు హోదాను కలిగిన ఐరాస గుర్తింపును కలిగి ఉంది. దానితో పాటుగా యునైటెడ్ నేషన్స్ డిపార్ట్మెంట్ ఆఫ్ గ్లోబల్ కమ్యూనికేషన్స్తో అనుబంధాన్ని కలిగి ఉంది. నీతీ ఆయోగ్ కు చెందిన స్వచ్ఛంద సంస్థ దర్పన్ పోర్టల్తో ఒక విశ్వసనీయ నమోదిత సంస్థ. ఇది ఐక్యరాజ్య సమితి నిలకడైన అభివృద్ధి లక్ష్యాలులుకి అనుగుణంగా సామాజిక ఆవిష్కరణ, భవిష్యత్తు నైపుణ్యాలకు సంబంధించిన చొరవ.
భారత్ మెటావర్స్ నిర్మాణంలో ఆగ్మెంటెడ్ రియాలిటీ , వర్చువల్ రియాలిటీ  సృష్టికర్తలు అయ్యేందుకు, అభివృద్ధి చెందే సాంకేతికతలను అందిస్తున్న ప్రపంచాన్ని ఉపాధ్యాయులు, విద్యార్ధులు అర్థం చేసుకునే సామర్ధ్యాన్ని ఇవ్వడం ద్వారా దేశ నిర్మాణంలో అమలు ఏజెన్సీ అయిన 1ఎం1బి భాగస్వామ్యంతో ఇఎంఆర్ఎస్ల విద్యార్ధులను నిమగ్నం చేయాలన్నది ఎన్ఇఎస్టిఎస్ లక్ష్యం. ఎన్ఇపి 2020కి అనుగుణంగా, దేశం కోసం మానవ మౌలిక సదుపాయాల వనరును పెంచేలా నిమగ్నంచేసే, దృశ్యమానమైన అనుభవాత్మక అభ్యాసానికి ఇఎంఆర్ఎస్ల విద్యార్ధులను బహిర్గతం చేయడంలో ఈ సహకారం అత్యంత దోహదపడుతుందని విశ్వాసం.
నౌకారవాణా మంత్రిత్వ శాఖ
ముంబైలోని జవహర్లాల్ నెహ్రూ పోర్ట్ ట్రస్ట్లో రోడ్డు కాంక్రిటైజేషన్ ప్రాజెక్టును రేపు ప్రారంభించనున్న షిప్పింగ్ మంత్రి
కేంద్ర ఓడరేవులు, షిప్పింగ్ , జలమార్గాలు మరియు ఆయుష్ మంత్రి సర్బానంద సోనోవాల్ రేపు జవహర్లాల్ నెహ్రూ పోర్ట్ ట్రస్ట్లో రోడ్డు కాంక్రిటైజేషన్ ప్రాజెక్టును ప్రారంభించనున్నారు. దీంతోపాటు జేఎన్పీ ఆస్పత్రిలో మెడికల్ ఆక్సిజన్ ప్లాంట్ను కూడా ఆయన ప్రారంభిస్తారు. అనంతరం భారత్ ముంబై కంటైనర్ టెర్మినల్స్  వద్ద స్మాల్ పోర్ట్ ఏర్పాటుపై సమీక్షిస్తారు. ఈఓడీబీ, డ్వార్ఫ్ కంటైనర్లు, వాధ్వన్ పోర్ట్లు మరియు ఇతర ఇన్ఫ్రా ప్రాజెక్టులపై ప్రదర్శనలను మంత్రి వీక్షిస్తారు. ఓడరేవులో పలువురు భాగస్వాములతో మంత్రి సమావేశమవుతారు.
నవీ ముంబైలోని జవహర్లాల్ నెహ్రూ పోర్ట్ ట్రస్ట్  భారతదేశంలోని ప్రధానమైన కంటైనర్ హ్యాండ్లింగ్ పోర్ట్. ఇది భారతదేశంలోని ప్రధాన నౌకాశ్రయాల్లో మొత్తం కంటైనర్తో కూడిన కార్గో పరిమాణంలో 50% వాటాను కలిగి ఉంది. 1989, మే 26న ప్రారంభించిన ఈ పోర్టు.. గడిచిన మూడు దశాబ్దాల కార్యకలాపాలతో జేఎన్పీటీ బల్క్ కార్గో టెర్మినల్ స్థాయి నుంచి దేశంలోనే ప్రధానమైన కంటైనర్ పోర్ట్గా మారింది. జవహర్లాల్ నెహ్రూ పోర్ట్ ట్రస్ట్ ప్రపంచంలోని 200 పైగా పోర్ట్లకు అనుసంధానించబడి ఉంది. అంతేకాకుండా ప్రపంచవ్యాప్తంగా టాప్ 100 కంటైనర్ పోర్ట్ల జాబితాలో 33వ స్థానంలో ఉంది.
ప్రస్తుతం జవహర్లాల్ నెహ్రూ పోర్ట్ ట్రస్ట్ ఐదు కంటైనర్ టెర్మినల్స్ను నిర్వహిస్తోంది: జవహర్లాల్ నెహ్రూ పోర్ట్ కంటైనర్ టెర్మినల్ , న్హావాషేవా ఇంటర్నేషనల్ కంటైనర్ టెర్మినల్ , గేట్వే టెర్మినల్స్ ఇండియా ప్రైవేట్ లిమిటెడ్. లిమిటెడ్ , న్హావాషేవా ఇంటర్నేషనల్ గేట్వే టెర్మినల్ తోపాటు ఇటీవల కొత్తగా ప్రారంభించబడిన భారత్ ముంబై కంటైనర్ టెర్మినల్స్ ప్రైవేట్ లిమిటెడ్  తదితర ఐదు టెర్మినల్స్ను నిర్వహిస్తోంది.
పోర్ట్లో సాధారణ కార్గో కోసం ఒక నిస్సార వాటర్ బెర్త్ మరియు బీపీసీఎన్ఐఓసీఎల్ కన్సార్టియం నిర్వహించే మరొక లిక్విడ్ కార్గో టెర్మినల్ కూడా ఉన్నాయి. నాల్గవ కంటైనర్ టెర్మినల్ రెండు దశల్లో అభివృద్ధి చేయబడుతోంది. వీటిలో ఫేజ్-I పనిచేస్తోంది మరియు ఫేజ్-II 2022-–2023 నాటికి 2,000 మీటర్ల క్వే పొడవుతో 4.8 మిలియన్ టీఈయూల వార్షిక సామర్థ్యాన్ని జోడించి పూర్తి స్థాయిలో పని చేస్తుంది. జవహర్లాల్ నెహ్రూ పోర్ట్ ట్రస్ట్ అంతర్జాతీయ మూలధనాన్ని మరియు తయారీలో ప్రపంచ దిగ్గజాలను ఆకర్షించడానికి దాని సొంతంగా 277 హెక్టార్ల ఫ్రీ హోల్డ్ ల్యాండ్లో బహుళ-ఉత్పత్తి ప్రత్యేక ఆర్థిక మండలిని అభివృద్ధి చేసింది. అంతేకాకుండా జవహర్లాల్ నెహ్రూ పోర్ట్ ట్రస్ట్ లోతట్టు ప్రాంతాలలో పారిశ్రామికీకరణను ప్రోత్సహించడానికి వధ్వాన్ వద్ద శాటిలైట్ పోర్ట్ మరియు జల్నా, వార్ధా, సాంగ్లీ మరియు నాసిక్లలో 4 డ్రై పోర్ట్లు - కూడా అభివృద్ధి చేస్తోంది. 4 డ్రై పోర్ట్లు - దేశంలోని వాణిజ్యం మరియు వాణిజ్యానికి ప్రధాన ఉత్ప్రేరకం వలె దృఢంగా లంగరు వేసుకుంది. అంతేకాకుండా ఇక్కడ డాక్ చేసే సంస్థలకు నిరంతరాయ సేవలను అందించడానికి కట్టుబడి ఉంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 163.96 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 13 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,63,96,46,725
|
|
అందుబాటులోని నిల్వలు
|
|
13,00,84,651
163.96 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 13 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.